[{"text_idx": "#000000", "text": "HomeKeleierBerzh a ra \u201cLa jument de Michao\u201d er broiou\u0300 arab"}, {"text_idx": "#000001", "text": "Berzh a ra \u201cLa jument de Michao\u201d er broiou\u0300 arab"}, {"text_idx": "#000002", "text": "Kantadou\u0300 a evezhiadennou\u0300 en arabeg a zo war Youtube, war video ar ganaouenn \u201cLa jument de Michao\u201d, kanet gant Nolwenn Leroy. Memes mod war hini an Tri Yann. Perak \u2018ta e ra kement a verzh ar ganaouenn ? Diskoulman\u0303 a reomp ar c\u2019hevrin evidoc\u2019h."}, {"text_idx": "#000003", "text": "Berzh bras a ra ar ganaouenn \u201cLa jument de Michao\u201d war Youtube er broiou\u0300 arab. Gant ouzhpenn 8,5 milion a dud ez eus bet sellet ouzh video Nolwenn Le Roy, ha gant tost 3 milion video an Tri Yann. Ha bet eo Nolwenn o veajin\u0303 e Egipt ? Ha skignet e vez sonerezh Breizh e Liban ? Tamm ebet, burzhud an Internet traken !"}, {"text_idx": "#000004", "text": "Ur pennadig zo, tro-dro miz Genver 2016 pe miz Du 2015 e oa bet skignet ur skeudenn war ar rouedadou\u0300 sokial. Warni e weler ur gaozeadenn dre skrid en arabeg etre div vignonez."}, {"text_idx": "#000005", "text": "An eil a c\u2019houlenn : Bez \u2018zo ur ganaouenn gozh a blij din, n\u2019ouzon ket hag-en\u0303 e c\u2019hellez kavout an titl, ur ganaouenn c\u2019hallek eo met ne c\u2019hellan derc\u2019hel son\u0303j nemet eus al lusk anezhi."}, {"text_idx": "#000006", "text": "Eben a respont : Ro din al lusk neuze !"}, {"text_idx": "#000007", "text": "Neuze e la\u0302r ar plac\u2019h : mat eo. Hag e skriv un dra iskis, evel \u201c\u062c\u0646\u063a\u0644\u063a\u0644\u064a \u062c\u0646\u063a\u0644\u063a\u0644\u0648\u063a\u201d a son evel \u201cjghji gho jghnjy ghi jnjghlolo jghnji ghi jnghlolololo jnghlghlghl\u201d pe \u201cjongololo lololo\u201d pe \u201cjonghlololo ghonoli\u201d (hervez an evezhiadennou\u0300) gouzout a rez anv ar ganaouenn-se ?"}, {"text_idx": "#000008", "text": "Hag he mignonez da respont : C\u2019hoant \u2018peus komz eus \u201cla jument de michao\u201d ?"}, {"text_idx": "#000009", "text": "Hag ar plac\u2019h a la\u0302r : Honnezh eo, ya, trugarez !"}, {"text_idx": "#000010", "text": "Ha diwar ar skeudenn-se ez eus bet skrivet un evezhiadenn gant un den bennak all o lavarout, gant fent : \u201cKarout a rafen kavout un den a gomprenfe ac\u2019hanon evel-se\u201d"}, {"text_idx": "#000011", "text": "Skeudenn ar gaozeadenn a c\u2019heller gwelet evel testeni :"}, {"text_idx": "#000013", "text": "An eskemm-se a zo simpl a-walc\u2019h met diroll ivez peogwir eo sebezus son\u0303jal adkavout ur ganaouenn diwar titourou\u0300 ken dispis ! An dud a zo bet souezhet, sachet eo bet o evezh gant ar ganaouenn, ha bet int o teurel ur sell war Youtube evit selaou ar son."}, {"text_idx": "#000014", "text": "War an darn vrasan\u0303 eus an evezhiadennou\u0300 postet war Youtube e weler neuze frazennou\u0300 evel : \u201csonerezh ar skeudenn eo c\u2019hahaha\u201d pe \u201cn\u2019eo oa ket diouzh ar ganaouenn-se e komze an den, geo ?\u201d Pe c\u2019hoazh \u201cplijet-kenan\u0303 on gant ar son-se, jonhgholololol\u201d"}, {"text_idx": "#000015", "text": "Souezhus-kenan\u0303 eo an istor-man\u0303 ha leun a fent a zo bet gant ar re o deus gwelet skeudenn ar gaozeadenn-man\u0303. Skignet eo bet war ar rouedadou\u0300 sokial evel Facebook hag Instagram en ur venegin\u0303 o mignoned dezho. Setu penaos eo deuet da vezan\u0303 ur farsadenn vras evito, hag anavezet-tre eo ar ganaouenn breman\u0303."}, {"text_idx": "#000016", "text": "An istor ne lavar ket hag anavezout a rae ar merc\u2019hed-se ar ganaouenn-se a-drugarez da Nolwenn Leroy pe get, met brud ar ganaouenn a bado pell war a seblant.Neuze sur-walc\u2019h ne c\u2019hallimp morse kompren pegen farsus e c\u2019hell bezan\u0303 ar son-se diouzh divskouarn diavaez. Da c\u2019hortoz eo deuet da vezan\u0303 brudetoc\u2019h-brudetan\u0303 \u201cLa jument de Michao\u201d dreist d\u2019ar mor Kreizdouarel !"}, {"text_idx": "#000017", "text": "Studierez e Roazhon evit ar poent, dedennet on gant ar goulennou\u0300 kevredigezhel hag an eskemmou\u0300 sevenadurel. Skrivan\u0303 a rin diwar-benn keleier, dudiou\u0300 pe sevenadur."}, {"text_idx": "#000020", "text": "Ma\u2019z oc\u2019h dedennet da gemer perzh er gelaouenn kasit ur postel deomp war :"}, {"text_idx": "#000021", "text": "Resevit ar c\u2019helou\u0300 diwezhan\u0303 dre bostel (gwiriit ho strobou\u0300) !"}]